**NEVYRIAUSYBINIŲ ORGANIZACIJŲ TARYBOS**

**POSĖDŽIO PROTOKOLAS**

2017-03-14 Nr. TAR1-30

Posėdis įvyko 2017-03-09 09:00 val.

Posėdžio pirmininkas Inga Aksamitauskaitė-Bružienė

Posėdžio sekretorius Inga Aksamitauskaitė-Bružienė

Dalyvavo: Jurgita Činauskaitė-Citiner, Aldona Marija Gedvilienė, Liudvikas Mileška, Renolda Senavaitienė, Liudvika Kuzminčiūtė, Germanas Čepas, Artūras Šulcas, Edmundas Klimas, Raimonda Mažonienė.

Svečiai: Indrė Butenienė, Edvardas Šimokaitis

DARBOTVARKĖ:

1. Dėl Klaipėdos miesto savivaldybės strateginio plano ir biudžeto formavimo ir tvirtinimo tvarkos – Germanas Čepas, svečias – Indrė Butenienė;

2. Dėl pasiūlymų 2017 metų sveikatinimo programai – Germanas Čepas;

3. Dėl NVO veiklai reikalingų patalpų - Renolda Senovaitienė, svečias – Edvardas Šimokaitis;

4. Dėl NVO teikiamų paslaugų katalogų parengimo – Inga Aksamitauskaitė-Bružienė.

1. SVARSTYTA. Dėl Klaipėdos miesto savivaldybės strateginio plano ir biudžeto formavimo ir tvirtinimo tvarkos.

Germanas Čepas išsakė pastabas dėl Klaipėdos miesto savivaldybės strateginio plano ir biudžeto formavimo ir tvirtinimo tvarkos atkreipdamas dėmesį į tai, kad visuomenė tik formaliai įtraukiama į šį procesą ir NVO, kurios vadovaudamosios nustatyta tvarka pateikia pasiūlymus kalendorinių metų pabaigoje paprastai gauna formalius atsakymus, kad viskas jau suplanuota. Indrė Butenienė atsakydama į išsakytus pastebėjus atkreipė dėmesį į tai, kad tvarkos parengtos vadovaujantis nacionaliniais teisės aktais, o siekiant įtakoti strateginius sprendimus pasiūlymus tikslingiau būtų teikti tada kai yra rengiami ir tvirtinami šakiniai planiniai dokumentai ir strategijos, nes tiek strateginis planas tiek metinis biudžetas yra suminiai dokumentai, kuriais stengiamasi suplanuoti ir įgyvendinti teminius strateginius dokumentus. Tarybos nariai klausė kada tikslingiausia būtų pateikti pasiūlymus strateginiam planui ir biudžetui. Indrės Butenienės nuomone aktualiausias ir optimaliausias laikas būtų birželio mėnuo.

NUTARTA:

Bendru sutarimu sutarta iki birželio mėnesio parengti konsoliduotus NVO tarybos pasiūlymus 2018 metams.

2. SVARSTYTA. Dėl pasiūlymų 2017 metų sveikatinimo programai.

Germanas Čepas atkreipė dėmesį į tai, kad suma skiriama sveikatinimo programai įgyvendinti metai iš metų nesikeičia, nors viešai skelbiamose ataskaitose apie klaipėdiečių sveikatos būklę atkreipiamas dėmesį į blogėjančią situaciją ir didėjantį sergamumą. NVO dirbančios šioje srityje mano, kad neįmanoma pasiekti realių teigiamų pokyčių sveikatinimo srityje įgyvendinant projektus finansuojamus tokiomis mažomis sumomis ir praranda motyvaciją rengti projektus šiai programai. Indrė Butenienė atsakė į klausimus apie lėšų šaltinius šios programos finansavimui. Indrė Butenienė ir Artūras Šulcas paskatino parengti motyvuotą kreipimąsi Savivaldybės tarybai dėl šios programos finansavimo.

NUTARTA:

Bendru sutarimu sutarta, kad sveikatinimo srityje dirbančios NVO parengs motyvuotą kreipimąsi Savivaldybės tarybai dėl šios programos finansavimo.

3. SVARSTYTA. Dėl NVO veiklai reikalingų patalpų.

NVO tarybos nariai atkreipė dėmesį į tai, kad NVO, ypač dirbančioms pilietinio, neformalaus švietimo, ekologijos, kultūros ar sveikatinimo srityse, nepakanka tinkamų patalpų vykdyti aktyvią visuomenei naudingą veiklą. Buvo atkreiptas dėmesys į gerai sprendžiamus klausimus dėl tautinių bendrijų ar senjorui veiklai skirtų patalpų. Jurgita Činauskaitė-Citiner informavo apie strateginius planus susijusius su daugiafunkcinėmis erdvėmis, kurias planuojama skirti jaunimo iniciatyvoms. Sporto srityje veikiančių organizacijų atstovai pasidalino savo gerąja patirtimi dėl bendro veiklai reikalingų patalpų naudojimo. Edvardas Šimokaitis informavo, kad laisvų patalpų tinkamų NVO veiklai šiuo metu savivaldybė neturi, atkreipė dėmesį į tai, kad ateityje savivaldybės valdomų patalpų kiekis mažės, patarė aktyviau išnaudoti bibliotekų ir švietimo įstaigų valdomas patalpas. Buvo aptarti strateginiai planai statyti naują biblioteką, kurioje planuojamos patalpos ir bendruomenės namų veiklai.

Artūras Šulcas paragino NVO tarybos narius išsiaiškinti realų poreikį ir pateikti savivaldybės tarybai ir merui raštą su konkrečiais skaičiais, t. y. kiek ir kokių organizacijų pageidauja turėti patalpas ir konkrečiai kokioms veikloms vykdyti bei pasiūlyti galimus scenarijus dėl daugiafunkcinio centro patalpų operatoriaus. Turėdama minėtą informaciją NVO taryba galėtų organizuoti viešas diskusijas ir kartu su Savivaldybės taryba ieškoti tinkamiausių sprendimo variantų.

NUTARTA:

Bendru sutarimu nutarta iki sekančio posėdžio NVO tarybos nariai kreipsis į savo kuruojamos srities NVO ir išsiaiškins jų veiklai reikiamų patalpų poreikį. Klausimas toliau bus analizuojamas sekančio posėdžio metu.

4. Dėl NVO teikiamų paslaugų katalogų parengimo.

Pirmininkė priminė, kad 2016 metais buvo aktyviai diskutuojama ir analizuojama situacija dėl NVO veiklos dalinio finansavimo ir paslaugų iš NVO pirkimo. Gruodžio mėnesį teikiant Savivaldybės tarybai pasiūlymus dėl 2017 metų biudžeto projekto ir raginimą bent 15 % savivaldybės teikiamų paslaugų pirkti iš NVO, siekiant užtikrinti sklandesnį bendradarbiavimą, buvo įsipareigota savivaldybės administracijai pateikti NVO teikiamų paslaugų katalogus. Pirmininkė pasiūlė NVO tarybos nariams kreiptis į savo atstovaujamos srities NVO su prašymu informuoti juos apie savo teikiamas paslaugas. O surinkta ir apibendrinta informacija galėtų būti paskelbta Savivaldybės tinklalapyje šia informacija papildant jau turimą informaciją apie mieste veikiančias NVO.

Raimonda Mažonienė pasiūlė kreiptis į Savivaldybės administracijos padalinius su prašymu atitinkamai NVO tarybai pateikti informaciją apie įprastai perkamas ar planuojamas pirkti paslaugas, kurias galėtų teikti ir NVO.

NUTARTA:

Bendru sutarimu sutarta, kad NVO tarybos nariai kreiptis į savo atstovaujamos srities NVO su prašymu informuoti juos apie savo teikiamas paslaugas ir susistemintą informaciją iki sekančio posėdžio pateiks tarybos sekretorei Jurgitai Šekštenienei. NVO tarybos pirmininkė NVO tarybos vardu parengs prašymus Savivaldybės administracijos padaliniams su prašymu pateikti informaciją apie įprastai perkamas ar planuojamas pirkti paslaugas, kurias galėtų teikti ir NVO.

Posėdžio pabaiga 10:30 val.

|  |  |
| --- | --- |
| Posėdžio pirmininkė Inga Aksamitauskaitė-Bružienė  Posėdžio sekretorė Inga Aksamitauskaitė-Bružienė |  |
|  | |